**DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de SC CEREALE COLECT DISTRIBUTION SRL**,** cu sediul in localitatea Mihail Kogalniceanu, jud. Tulcea, înregistrată la APM Tulcea cu nr. 7167/10.05.2019, a depunerii memoriului de prezentare, înregistrat la APM Tulcea cu nr. 8604/06.06.2019, și a completărilor înregistrate la APM Tulcea cu nr. 9277/20.06.2019, 10667/17.07.2019, in baza:

-**Legii nr. 292/2018** privind evaluarea impactului anumitor proiecte publice şi private asupra mediului**,**

- **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificările şi completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei Tehnice de Analiza din data de 16.07.2019, că proiectul **„Supraetajare și modernizare corpuri C1, C2, C3, C4 ”,** propus a se amplasa în intravilanul localității Tulcea, str. Viticulturii, nr. 10 bis, județul Tulcea, **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit neefectuarea evaluării impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr.2, la *punctul 13 lit. a ) orice modificari sau extinderi, altele decat cele prevazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului.*

b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice şi private asupra mediului, nu sunt de natură a genera un impact semnificativ asupra mediului.

c) proiectul propus nu intră sub incidenta art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare .

d) proiectul propus nu intră sub incidența prevederilor art. 48 si 54 din Legea apelor nr. 107/1996, cu modificările și completările ulterioare.

1. **Caracteristicele proiectului**
2. **Dimensiunea și concepția întregului proiect:**

Proiectul propune extinderea corpurilor si modificari de compartimentare a corpurilor de cladiri C1,C2,C3 si C4 . Corpul C1 va fi demolat total si reconstruit cu un regim de inaltime P+1. C2 este recompartimentat in 39 de birouri cu grup sanitar propriu. C3 si C4 sunt extinse si recompartimentate.

În conformitate cu Certificatul de Urbanism nr. 906 din 07.09.2018 emis de UAT Mun. Tulcea, imobilul se află în zona I – zona de unitati industriale de depozitare si transport.

*Vecinătățile terenului studiat* sunt următoarele:

- Nord - proprietate privata – NR. CAD. 7137 ;

- Est - domeniul public – STR VITICULTURII ;

- Vest - proprietate privata – NR. CAD. 7314;

- Sud - PRIMARIA MUNICIPIULUI TULCEA – S.C. SERVICII PUBLICE S.A. – SECTIA SALUBRITATE

***Bilant teritorial***

|  |  |  |  |
| --- | --- | --- | --- |
| **DESTINATIE** | **EXISTENT** | **PROPUS** | **PROCENT** |
| **TEREN** | **2.273mp** | **2.273mp** | **100** |
| **SUPRAFATA CONSTRUITA** | **786,13mp** | **786,13mp** | **34.58%** |
| **SUPRAFATA DESFASURATA** | **1.097,22mp** | **1.675,50mp** |  |
| **SUPRAFATA SPATI VERZI** | **340.95mp** | **340.95mp** | **15%** |
| **POT** | **34.59%** | **34.67%** |  |
| **CUT** | **0.48** | **0.73** |  |

**Accese incinta : 1**

**Accese cladire C1 : 3**

**Accese cladire C2 : 4**

**Accese cladire C3 si C4 : 2**

**Parcari total existente/propuse: 32/32**

In cadrul incintei detinute de beneficiar se vor executa plantatii de gazon si arbusti de talie mica.

Parcarea se va amenaja in incinta avand acces direct din domeniul public, se vor amenaja 32 locuri de parcare.

***Situatia existenta pe amplasament:***

Constructiile existente au diferite grade de uzura morala si fizica acestea facand parte dintr-un complex de birouri si anexe tehnice ale fostului CONEXIF.

*Corp C1*

Functiune existenta – Baraca muncitori

Suprafata - 320 mp;

Regim de inaltime: PARTER

Acest corp este construit din structura din lemn cu inchideri din panouri PFL, si are degradari in proportie de 60 % la toata suprastructura, invelitoare si acoperis.

*Corp C2*

Functiune existenta – Sediu administrativ-birouri

Suprafata desfasurata (fara pod) - 638 mp;

Regim de inaltime: P+1

Acest corp este construit cu o structura din beton armat cu spalpi si plansee din beton prefabricat si invelitoare pe sarpanta din lemn. Tema de proiectare stabileste desfiintarea scarilor interioare si recompartimenrarea spatiilor interiare in sistem dublu tract.

De asemenea se doreste refacerea sistemului de invelitoare si mansardarea spatiului aferent podului existent.

*Corp C3-C4*

Functiune existenta – spatiu tehnic si centrala termica

Suprafata - 25 + 76 mp= 101 mp ;

Regim de inaltime: P

Cele doua corpuri sunt lipite intre ele si formeaza o singura constructie. Structura este din beton armat cu acoperire in terasa. Tema de proiectare stabileste necesitatea extinderii corpului C4 catre strada cu pastrarea regimului de inaltime si al tipului de invelitoare.

C5 – cabina poarta cu suprafata de 8.00 mp – nu face obiectul autorizarii

C6 – grup sanitar cu suprafata de 5.00 mp – nu face obiectul autorizarii

***Situatia propusa:***

*CORP C1*

Functiune propusa – Birouri

S.C parter = 275 mp

S.C etaj 1 = 275 mp

S.DESFASURAT- 550.00 MP

Regim de inaltime: PARTER+Mansarda

Se propune desfacerea integrala a structurii degradate a acestuia, consolidarea fundatiei existente si refacerea constructiei pe o suprafata mai mica si adaugarea unui etaj suplimentar.

Functional corpul va adaposti spatii de birouri individuale cu grup sanitar propriu dispuse in sistem simplu tract cu orientarea ferestreor catre strada- est si a ciculatiei catre vest. Spatiile vor fi accesibile prin intermediul a doua scari dintre care una interioara si una amplasata la nord la exterior.

*CORP C2*

Functiune propusa – Birouri

S.C parter = 319.00 mp

S.C etaj 1 = 319.00 mp

S.C mansarda = 311.00 mp

S.DESFASURAT- 949.00 MP

Regim de inaltime: PARTER+1+M

Se propune desfacrea integrala a scarilor interioare dintre parter si etaj, refacerea placilor de beton si mansardarea podului existent.

Functional corpul va adaposti spatii de birouri individuale cu grup sanitar propriu dispuse in sistem dublu tract cu orientarea ferestrelor catre nord si sud - est. Spatiile vor fi accesibile prin intermediul a doua scari dintre care una interioara si una amplasata la est la exterior.

*CORP C3-C4*

Functiune propusa – centrala termica si spatii administrative

C3+C4 propus

S.C=146.68 mp

S.D 146.68 MP

S.C parter = 146,00 mp

S.DESFASURAT- 146.00 mp

Regim de inaltime: PARTER

a-Descrierea functionala

Se propune pastrarea integrala a structrii si desfacrea partiala a parapetilor aferenti ferestrelor catre strada si executia unei extinderi in acelasi sistem structural catre latura din est (strada pe toata lungimea corpului C4.

Functional corpul va adaposti spatii de intrunire/ loc de luat masa/cafeteria cu sistem de prepararea a mesei de tip catering.

Centrala termica va fi instalata in corpul C3 cu acces direct din exterior.

***Utilitati :***

*Alimentarea cu apa :*

Alimentarea cu apa potabila se realizeaza de la reteaua oraseneasca de pe strada Viticulturii. Din acest bransament se va asigura necesarul de apa pentru consum menajer.

*Canalizare:*

Apele uzate menajere colectate pana la nivelul subsolului sunt canalizate gravitational catre reteaua de canalizare oraseneasca printr-un camin de racord amplasat la limita de proprietate spre strada Viticulturii.

Apele meteorice, care provin din ploi sau din topirea zapezilor de pe acoperisul cladirii, sunt evacuate cu ajutorul coloanelor gravitational pe suprafata verde amenajata in incinta.

*Alimentarea cu energie termica:*

Alimentarea cu energie termica a acestor cladiri se propune a se realiza independent pentru fiecare prin racord la gaze.

*Alimentarea cu energie electrica:*

In prezent exista retele ce vor asigura racordul imobilului rezultat.

***Caile de acces :***

*Accesul pietonal si auto principal se realizeaza prin intermediul drumului stradal.*

***Organizarea de șantier:***

Lucrarile de executie se vor desfasura in cadrul incintei detinuta de beneficiar. Aceste lucrari nu vor afecta sau bloca in nici un fel domeniul public.

Organizarea de santier se va realiza in interiorul proprietatii.

Se vor monta panouri provizorii cu schelet metalic cu inchideri din folie. Acestea se vor monta pe socluri din beton prefabricat, faca afectarea stratului de finisaj existent pe teren.

*b)cumularea cu alte proiecte existente și /sau aprobate*: nu este cazul

*c*) *utilizarea resurselor naturale, în special a solului, a terenurilor, a apei și a biodiversității*: nu este cazul.

*d) cantitatea și tipurile de deșeuri generate/gestionate:*

În timpul execuţiei lucrărilor rezultă deşeuri menajere şi deşeuri din construcții, care vor fi valorificate/eliminate prin agenți economici autorizați.

Toate deșeurile generate în timpul lucrărilor de execuție se vor colecta/stoca în spații special amenajate, pe categorii de deșeuri și predate către operatori autorizați pentru valorificare/eliminare.

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de SR 10009/2017 - “Acustică. Limite admisibile ale nivelului de zgomot din mediul ambiant;

*f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* – nu este cazul.

g) *riscurile pentru sănătatea umană – de exemplu, din cauza contaminării apei sau a poluării atmosferice* – nu este cazul

**2) Amplasarea proiectului**

a) *Utilizarea actuală și aprobata a terenurilor*: amplasamentul este situat în intravilanul localității Tulcea, str. Viticulturii, nr. 10 bis, județul Tulcea, cu folosinţa actuală - teren + constructii.

b) *bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – nu este cazul.

c) *capacitatea de absorbție a mediului natural, acordându-se o atenție specială următoarelor zone*:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, internațional – nu este cazul;

-zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – amplasamentul nu se suprapune cu ariile naturale protejate;

-zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populaţiei – nu este cazul;

-peisaje şi situri importante din punct de vedere istoric, cultural sau arheologic – conform punctului de vedere emis de DIRECȚIA JUDEȚEANĂ PENTRU CULTURĂ TULCEA- nu este necesar Avizul DJC Tulcea. "Potrivit normelor legale existente, dacă, pe parcursul desfăşurării lucrărilor de execuţie, vor rezulta descoperiri arheologice întâmplătoare, beneficiarul şi executantul lucrărilor au următoarele obligaţii: să întrerupă execuţia lucrărilor şi să anunţe imediat DJC Tulcea şi emitentul autorizaţiei de construire."

**3) Tipurile şi caracteristicile impactului potenţial**

a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată – impact minor

b) natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

c) natura transfrontalierǎ a impactului: nu este cazul

d) intensitatea și complexitatea impactului: impactul determinat de lucrările de extindere, nu sunt de natura să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

e) probabilitatea impactului: pe durata de implementare și exploatare a proiectului va fi redusă,

f) debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru,

g) cumularea impactului cu impactul altor proiecte existente și/sau aprobate – nu este cazul,

h) posibilitatea de reducere efectivă a impactului: pământul și nisipul vor fi depozitate pe terenul proprietate, vor fi acoperite cu prelate pentru evitarea antrenării acestora de către vânt. Se va utiliza material absorbant în cazul unor scurgeri accidentale de combustibil de la utilajele cu care se lucrează.

II. **Motivele pe baza carora s-a stabilit neefectuarea evaluării adecvate :**

Amplasamentul proiectului nu se suprapune cu ariile naturale protejate

III. **Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere al SGA Tulcea, nu este afectat niciun corp de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. conditii pentru ca implementarea proiectului să nu aibă un impact semnificativ negativ asupra ariilor naturale protejate :

* măsuri specifice pentru prevenirea şi protecţia împotriva poluării accidentale;
* delimitarea zonei de construcție și a celei de depozitare a materialelor pe perioada construirii;
* suprafeţele pe care se vor depozita materialele de construcţie, recipienţii şi pentru depozitarea temporară a deşeurilor rezultate vor fi impermeabilizate în prealabil, sau vor fi folosite platforme betonate existente sau containere pentru deşeurile rezultate; deșeurile rezultate se vor colecta selectiv și se vor preda firmelor autorizate cu care primăria are contract;
* suprafeţele, al căror înveliş vegetal va fi afectat de lucrări, vor fi refăcute şi redate folosinţei lor iniţiale;

1. folosirea unor echipamente şi utilaje corespunzătoare al căror zgomot să nu depăşească limitele legale admise;
2. montarea unor panouri despărțitoare pentru estomparea emisiilor generate de realizarea lucrărilor și a panourilor fonoabsorbante pentru reducerea zgomotului;
3. se interzice eliminarea oricaror tipuri de deșeuri care ar putea afecta calitatea solului;
4. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
5. titularii pe numele cărora se va emite autorizația de construcție au obligația să gestioneze deșeurile din construcții astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare și alte operațiuni de valorificare materială, inclusiv operațiuni de umplere, rambleiere care utilizează deșeuri pentru a înlocui alte materiale, de minimum 70% din masa cantităților de deșeuri nepericuloase provenite din activități de construcție, cu excepția materialelor geologice naturale definite la categoria 17 05 04 din anexă la Decizia Comisiei 2014/955/UE;
6. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:

* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile industriale reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.

1. se interzice evacuarea deșeurilor în alte locuri, decât în spațiile special amenajate.
2. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:

* organizarea de șantier va ocupa suprafețe cât mai reduse;
* organizarea de santier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
* se interzice spălarea utilajelor/vehiculelor în zona de lucru aferentă sau în zona organizării de șantier;
* materialele necesare executării lucrărilor propuse se vor depozita în locuri bine stabilite, amenajate corespunzător;
* se vor lua măsuri pentru minimizarea emisiilor de pulberi în suspensie și sedimentabile astfel incat , calitatea aerului sa respecte prevederile STAS 12574-87 – Aer din zonele protejate. Conditii de calitate;
* pe perioada de execuție a lucrărilor, zgomotul produs de activitățile de pe amplasament nu trebuie să depașească nivelul de presiune acustică, conform SR 10009-2017 – Acustica. Limite admisibile ale nivelului de zgomot din mediul ambiant;

1. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încat sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
2. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
3. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
4. raportarea imediată la APM Tulcea și GNM – SCJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
5. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
6. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
7. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**
8. beneficiarul va respecta condițiile impuse prin Certificatul de Urbanism nr. 906 din 07.09.2018 emis de UAT Mun. Tulcea;

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vatamată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

Autoritatea publica emitenta are obligatia de a raspunde la plangerea prealabila prevazuta la art. 22 alin. (1) in termen de 30 de zile de la data inregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**Chim. Mirela Aurelia RAICU**

Avizat: Şef Serviciu Avizat : Şef Serviciu

Avize, Acorduri, Autorizaţii Calitatea Factorilor de Mediu

ing. Simona CONSTANTINESCU ing. Elena MICU

Întocmit: Elizabeth Varzaru /23.07.2019/ 16:00

A.A.A. ............../.........07.2019

Întocmit în trei exemplare din care: unul la titular, unul la dosar obiectiv şi unul la dosar acte de reglementare.